424.33 REGOLAMENTI DWAR IS-SAĦĦA U S-SIGURTA FUQ IL-POST TAX-XOGĦOL (ĦLAS TA’ PENALI) L-AVVIŻ LEGALI 36 tal-2012. L-AVVIŻ LEGALI 36 tal-2012. 1. Titolu u skop. (1) It-titolu ta’ dawn ir-regolamenti hu Regolamenti dwar is-Saħħa u s-Sigurtà fuq il-Post tax-Xogħol (Ħlas ta’ Penali). (2) L-iskop ta’ dawn ir-regolamenti hu li jistabbilixxi lista ta’ offiżi li dwarhom l-Awtorità tista’ tagħti avviż għall-pagament ta’ penali, u biex ikunu stabbiliti l-penali li jkunu jridu jitħallsu. Interpretazzjoni. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; Kap. 424. Kap. 424. " l-Awtorità " tfisser l-Awtorità għas-Saħħa u s-Sigurtà fuq il-Post tax-Xogħol kif stabbilit bl-artikolu 8 tal-Att; 3. Il-penali għandha tkun determinata b’referenza għall-iSkeda I. (1) Fejn l-Awtorità tavża lil xi persuna għall-ħlas ta’ penali skont l-artikolu 38(3) tal-Att, l-ammont tal-penali għandu jkun determinat b’referenza għall-iSkeda I. (2) L-ewwel kolonna tal-iSkeda Itagħti deskrizzjoni ġenerali tal-ksur ta’ liġi, liema deskrizzjoni m’għandhiex tintuża għal skop ta’ interpretazzjoni tar-regolamentiċitati, it-tieni kolonna ti stabbilixxi l-penali li trid titħallas, u t-tielet kolonna tirreferi għar-regolamenti li għalihom tkun qed tapplika l-penali. (3) Il-pena li tibdat għodd mill-ġurnata li fiha jkun wasal dak l-avviż. (4) Jekk il-parti avżata tonqos milli tħallas il-penali jew penalitajiet li għandhom jitħallsu saħmis tax il-ġurnata minn meta jkun wasall-avviż, ikunu jistgħu jittieħdu proċeduri kontra l-parti avżata, skont artikolu 38 tal-Att, li jistgħu jwasslu, jekk il-persuna tinstab ħatja, għal multa, għal kull każ ta’ ksur ta’ liġi, u li f’kull kaz ma tistax tkun inqas minn dik il-multa jew multili persuna tkun avżata tħallas mill-Awtorità. (5) L-Awtorità tista’ skont id-diskrezzjoni tagħha, tagħti istruzzjonijiet li kull multali persuna tintalab tħallas, tkun tista’ titħallas bin-nifs f’dawk l-ammonti u fir-rigward ta’ dawk l-intervalli rikorrenti ki f l-Awtorità jkun jidrilha xieraq, b’danali l-perjodu li fih ikun irid jitħallas l-ammont ma jkunx jistajaq beż tlett snin, u li fin-nuqqas ta’ ħlas ta’ wieħed mill-pagamenti dovuti, l-ammont sħiħ ikun irid jitħallas fil-pront. (6) Għall-fini ta’ dawn ir-regolamenti, multidovuti wara avviż maħruġ mill-Awtorità għandhom ikunu meqjusa bħala dejn ċivili. 4. Setgħa tal-Ministru li jemenda l-iSkedi. Il-Ministru jista’ jemenda l-iSkedi, li jkunu jridu jiġu pubblikati fil-Gazzetta u dak it-tibdil jidħol fis-seħħ fid-data tal-pubblikazzjoni. 5. Meta bis-saħħa tal-Att jew ta’ regolament maħruġ taħt l-Att, ikun għal persuna akkużata li tipprova li ma kienx prattikabbli jew ma kienx raġonevolment prattikabbli li tagħmel iktar milli għamlet biex tissodisfa l-obbligu jew il-ħtieġa, jew li ma kienx hemm mezz prattikkabbli aħjar biex tissodisfa l-obbligu jew il-ħtieġa, l-Awtorità tista’ tavża lil dik il-persuna għal ħlas ta’ penali, talli ma tatx każ xi provvediment ta’ xi Kodiċi ta’ Prattika jew forom oħra ta’ gwida maħruġa mill-Awtorità, jekk fl-opinjoni tal-Awtorità, il-persuna ma kinitx qed tieħu miżuri adekwati jew suffiċjenti għall-protezzjoni tas-saħħa u s-sigurtà. 6. Il-ħlas ta’ pena li ma jippreġudikax l-obbligu li titwettaq kull miżura. (1) Il-ħlas ta’ pena li ma jnaqqas xejn mill-obbligu ta’ persuna li twettaq kull miżura biex jitħarsu s-saħħa u s-sigurtà, kemm jekk dan l-obbligu joħroġ mill-Att jew minn xi regolament maħruġ taħt l-Att jew fuq ordni ta’ Uffiċċjal għas-Saħħa u s-Sigurtà fuq il-Post tax-Xogħol maħruġ skont l-Att. (2) Dawn ir-regolamenti huma bla ħsara għas-setgħa ta’ Uffiċċjal għas-Saħħa u s-Sigurtà fuq il-Post tax-Xogħol li joħroġ ordni skont l-artikolu 17 tal-Att. 7. Ksur kontinwu. Meta, wara li jkun sar il-ħlas ta’ pena li jibqa l-ksur ta’ xi dispożizzjoni tal-Att jew ta’ xi regolament maħruġ taħt u, minkejja istruzzjonijiet li tkun tat l-Awtorità għar-rimedju ta’ dak il-ksur, l-Awtorità tista’ tibda proċeduri skont l-artikolu 38 tal-Att għal vjolazzjoni kontinwa jew tista’ toħroġ avviż għall-ħlas ta’ penali oħra flok l-imsemmija proċeduri, sakemm l-avviż jista’ joħroġ għal kull ġurnata li tkompli l-ksur ta’ liġi mingħajr ma jkunu ttieħdu ri medji. 8. Ksur ta’ liġi u penali ghandhom japplikaw mutatis mutandis. (1) Il-ksur ta’ liġi deskritt fl-iSkedi, u l-penali msemmija għandhom japplikaw ukoll mutatis mutandis b’referenza għar-regolamenti oħra maħruġa taħt l-Att, u l-fatt li dawn ir-regolamenti mhux imsemmija fl-iSkedi, m’għandiex titqies bħala raġuni biex dawn ir-regolamenti ma jiġux applikati: Iżda l-penali murija fl-iSkedi għandhom jintużaw ukoll f’dawn il-każijiet. (2) Meta ma jkunx hemm regolament speċifiku, l-Awtorità għandha tiċċita l-eqreb deskrizzjoni ekwivalenti ta’ ksur ta’ liġi, li għandu japplika mutatis mutandis, wara li tieħu kont taċ-ċirkostanzi tal-attivita jew attivitajiet tax-xogħol, u meta tibgħat l-avviż għall-ħlas ta’ penali, għandha tapplika l-penali msemmija fl-iSkedi għall-iktar ksur ta’ liġi ekwivalenti.